**Рухани сый**

***«Киелі Рух кейбіреуге ерекше сенім дарытса, сол Рух тағы біреуге сауықтыру дарынын береді.»***

***Қорынттықт. 1-хат 12:9***

Сіз кез келген мұқтаждық үшін мінажат еткенде, Құдайдың еститініне және жауап беретініне қаншалықты сенімдісіз?

Сіз: «Құдай айтты. Мен Оған сенемін. Басқа дәлел керек емес.» деген сөздерді естіген шығарсыз. Алайда, жалғыз мәселе мынада - біз әдетте өз сенімімізге жүз пайыз сенімді емеспіз!

Бірақ мен 1800 жылдардағы Англияда көптеген жетім балаларға қамқорлық жасаған Джордж Мюллердің сенімі сияқты үлкен және күшті сенімге ие болғым келеді. Бір күні таңертең таңғы асқа жейтін ештеңе болмады. Мюллер балаларды тамақ ішуге отырғызып, былай деп мінажат етті: «Қымбатты Әке, бізге жейтін нәрсе берейін деп жатқаның үшін Саған алғыс айтамыз.» Дәл сол кезде есік қағылып, есік алдында жаңа піскен нан мен сүт тұрды. Бұл рухани сый мінажат арқылы жүзеге асады.

Жақсы жаңалық мынада: біз бұл сыйды Құдайдан сұрай аламыз. Киелі кітаптың Қорынттықтарға 1-хат кітабында сенім Киелі Рухтың сыйларының бірі ретінде көрсетілген. Бұл сенім кейбір адамдарға "басқа сенушілерді Құдайға деген сенімдерін жігерлендіру және нығайту» үшін беріледі. Дон Стюарт: «Мұндай сыйға ие адам Құдайдың мінажатқа жауап бергенін көргенде таң қалмайды», - деп түсіндіреді.

Құдай әрбір адамға Өзінің нақты жоспарларына негізделген сыйларды береді.

Римдіктерге 12:3-те: «Құдайдан сенім арқылы әрқайсыңның үлестеріңе қандай рухани дарындар тигенін ойлай отырып, өздеріңді саналы түрде бағалаңдар.» делінген.

Сізде үлкен сенімнің болғанын қалайсыз ба? Оны жақсы сыйлар берушіден сұраңыз!